Παράλληλα, οι πρεσβευτές -της Αγγλίας και της Ολλανδίας- στην Kων/πολη φρόντισαν να διορίσουν προξένους για να ελέγχουν το εμπόριο στη δυτική Ελλάδα. H θέση της Γαλλίας στην Οθωμανική Αυτοκρατορία ήταν ανέκαθεν προνομιακή γιατί παραδοσιακά υποστήριζε την ακεραιότητά της. Έτσι, το 1715 είχε εγκαταστήσει προξένους ή υποπροξένους στη Θεσσαλονίκη, στην Καβάλα, στην Αθήνα, στην Πάτρα, στη Μεθώνη, στην Κορώνη, στο Ναύπλιο, στη Ζάκυνθο, στην Άρτα, στα Χανιά, σε πολλά μικρά νησιά του Αιγαίου κ.ά. Mε αυτόν τον τρόπο οι Γάλλοι συγκροτούσαν ένα εκτεταμένο δίκτυο εμπορικής αντιπροσώπευσης, όπως προέβλεπε η Γαλλική προστατευτική εμπορική πολιτική.